VRTIČEK

Nekoč pred davnimi časi je živela deklica Maja Novak. Živela je v vasi obdani s čudovito naravo na kar je bila zelo ponosna.

V prostem času je rada kolesarila. Imela je najboljšo prijateljico po imenu Lara, s katero se je rada družila v prostem času. Larin hobi pa je bil risanje.

Maja ni imela veliko denarja, zato si ni mogla kupiti veliko hrane. Če je dobila kaj hrane, je ni metala v koš za smeti. Tega si ni želela delati, saj bi potem ostala lačna, česar se je zelo bala.

Maja in Lara sta bili med seboj zelo različni, a kljub temu sta bili najboljši prijateljici. Veliko časa sta preživeli skupaj in se igrali.

Nekega sončnega dne sta se Maja in Lara igrali v parku. Igrali sta se najrazličnejše igre: skrivalnice, lovljenje, igranje s kolebnico in ristanc. Zelo sta uživali. Čez uro sta punci postali lačni. Maja je rekla, da lahko gresta jest k njej. Ko sta hodili k Majini hišici sta opazovali čudovito naravo in poslušali čivkanje ptičkov. Nato sta končno prišli do Majine hiše in sedli za mizo, klepetali ter čakali, da mama prinese kosilo. Čez nekaj časa je mama na krožniku prinesla špagete in rdeča jabolka. Maja je pojedla čisto vse in olupek je vrgla v biološki koš, Lara pa je jabolko vrgla v smeti, špagetov pa se ni niti dotaknila. Ko je Lara končala s kosilom je vstala in odšla do vhodnih vrat in zaloputnila z njimi, kar je Majo zelo zabolelo.

Naslednji dan sta se Maja in Lara pogovarjali, da na leto odvržemo več sto ton hrane. Lara se je sedaj zavedala, da narobe ravna s hrano in bilo ji je žal, da je hrano metala v smeti. Po desetih minutah se je Lara nečesa domislila, da vso hrano, ki jo ne bosta pojedli, vržeta v majhen kompost, ki ga bosta naredili iz lesa. Iz zemlje, ki bo nastala v kompostu, bosta naredili vrtiček, kjer bosta pridelovali domačo zelenjavo. Njuni družini in prijatelji bodo zelenjavo z veseljem pojedli, če bo kaj ostalo, pa bo Majina babica z veseljem pripravila ozimnico. Larin in Majin oče sta iz desk naredila kompost, kamor sta njuni družini odlagali biološke odpadke. Spomladi pa so presejali kompost in z njim pognojili vrtiček. Veliko časa sta Lara in Maja preživljali na vrtičku, z veseljem opazovali zelenjavo kako raste, živali na vrtu. Najlepše pa je bilo ko sta z vrta pobrali pridelek in iz njega pripravili slasten obrok.

Z leti je Majin in Larin vrtiček postajal večji, pridelek pa obilnejši. Zato sta se odločili narediti svojo stojnico na tržnici, kjer sta zelenjavo prodajali. Njuna stojnica je bila zelo obiskana saj so bili pridelki ekološki in zelo okusni poleg tega pa se je čutilo, da sta jih pridelali s srcem. Kupcem sta tudi pripravili zabojčke z njuno zelenjavo, ki so jo lahko prevzeli na njunem domu in z veseljem pogledali tudi njun bogat vrt. Poleg prodaje pa sta svoje kupce tudi ozaveščali o pravilni in gospodarni porabi zelenjave in tako prispevali k boljši prihodnosti.

Eva Kovačevič